కట్నం వేధింపులతో వివాహిత ఆత్మహత్య, శవంతో అత్తారింటి ముందు ధర్నా
Hyderabad, First Published 8, May 2019, 8:03 AM IST
వరకట్న వేధింపులకు మరో మహిళ బలైపోయింది. అత్తింటి వేధింపులు తట్టుకోలేక మేనమామ ఇంట్లో ఆత్మహత్యకు పాల్పడింది
వరకట్న వేధింపులకు మరో మహిళ బలైపోయింది. అత్తింటి వేధింపులు తట్టుకోలేక మేనమామ ఇంట్లో ఆత్మహత్యకు పాల్పడింది. వివరాల్లోకి వెళితే.. హైదరాబాద్ రామాంతపూర్‌కు చెందిన జువ్వండి వంశీరావుతో శ్రీలతకు 2011లో వివాహం జరిగింది.
2012లో ఆమె భర్తతో కలిసి లండన్‌కు వెళ్లింది. అప్పటి నుంచి శ్రీలతను కట్నం కోసం వేధించడం మొదలుపెట్టారు. ఈ క్రమంలో ఆమె ఆడబిడ్డకు జన్మనివ్వడంతో వేధింపులు మరింత ఎక్కువయ్యాయి. దీంతో తీవ్ర మానసిక క్షోభకు గురైన ఆమె తల్లి చంద్రకళ 2016లో మరణించారు.
తల్లి మరణంతో శ్రీలత భర్తతో కలిసి హైదరాబాద్ వచ్చి కొద్ది నెలలు ఉన్నారు. మళ్లీ లండన్ వెళ్లిన తర్వాత కూడా భర్త వేధింపులు ఆగకపోవడంతో 2018 ఫిబ్రవరిలో శ్రీలత రైలు కిందపడి ఆత్మహత్యాయత్నం చేసింది.
అదే ఏడాది జూన్‌లో హైదరాబాద్ వచ్చిన వంశీ.. శ్రీలతను, పాపను రామంతపూర్‌లోనే వదిలి ఒక్కడే లండన్ వెళ్లాడు. అయితే ఇక్కడ అత్తమామలు సుమారు 10 నెలల నుంచి వేధిస్తుండటంతో ఆమె వాటిని తట్టుకోలేకపోయింది.
దీంతో ముంబైలో ఉంటున్న మేనమామ ఇంటికి వెళ్లి ఆత్మహత్య చేసుకుంది. మంగళవారం రాత్రి ఆమె మృతదేహాన్ని మేనమామ వెంగళ్‌రావు తీసుకొచ్చారు. విషయం తెలుసుకున్న శ్రీలత అత్తమామాలు జువ్వాడి రాజేశ్వర్‌రావు, ఆశాలతలు ఇంటికి తాళం వేసి పరారయ్యారు. దీంతో బంధువులు ఆమె మృతదేహాన్ని అక్కడే ఉంచి ఆందోళనకు దిగారు.
katnam vedhimpulatho vivaahita aatmahatya, shavamtho attarinti mundu dharna
Hyderabad, First Published 8, May 2019, 8:03 AM IST
varakatna vedhimpulaku maro mahila balaipoyindi. attinti vedhimpulu tattukoleka menamama intlo aatmahatyaku paalpadindi
varakatna vedhimpulaku maro mahila balaipoyindi. attinti vedhimpulu tattukoleka menamama intlo aatmahatyaku paalpadindi. vivaraalloki velithe.. hyderabad ramantapurikamu chendina juvvandi vamsiiraavutoe srilataku 2011loo vivaham jarigindi.
2012loo aame bhartatho kalisi landanku vellindi. appati nunchi srilatanu katnam kosam vedhinchadam modalupettaaru. ee kramamlo aame aadabiddaku janmanivvadamto vedhimpulu marinta ekkuvayyaayi. deentho teevra maanasika kshobhaku guraina aame talli chandrakala 2016loo maraninchaaru.
talli maranamtho srilata bhartatho kalisi hyderabad vachi koddi nelalu unnaaru. malli landan vellina tarvaata kuudaa bharta vedhimpulu aagakapovadamto 2018 fibravarilo srilata railu kindapadi aatmahatyaayatnam chesindi.
adhe edaadi joonlo hyderabad vachina vamshee.. srilatanu, paapanu ramantapureelone vadili okkade landan vellaadu. ayithe ikkada attamaamalu sumaru 10 nelala nunchi vedhistundatamto aame vaatini tattukolekapoyindi.
deentho mumbailo untunna menamama intiki velli aatmahatya chesukundi. mangalavaaram raatri aame mrutadehaanni menamama vengallaavu teesukochaaru. vishayam telusukunna srilata attamaamaalu juvwadi rajeshwarnerao, aasaalatalu intiki taalam vesi pararayyaru. deentho bandhuvulu aame mrutadehaanni akkade unchi aandolanaku digaaru.